15.12.2019

Lausunto maa-ja metsätalousministeriölle Tornionjoen kalastusalueen kalastussäännön 16 pykälän mukaisista ja vuotta 2020 koskevista neuvotteluista Ruotsin kanssa.

Kantanamme ilmoitamme, että meillä ei ole huomauttamista vuoden 2019 sovellettujen määräysten ylläpitoon myös vuonna 2020, muilta osin kuin, että esitämme lohen lippouksen sallimista koko kesäkuun ajan Kukkolankoskella. Sillä on vähäinen merkitys lohen saaliiseen jokialueella, mutta suuri merkitys lippouskulttuurin ylläpitäjänä, matkailunähtävyytenä sekä tasa-arvokysymyksenä mm. viehekalastukseen verrattuna.

Kannatamme heittopainolla tapahtuvan viehekalastuksen kieltämistä Kukkolankoskella perinteisellä lippouksen apaja-alueella sekä n. 80 metrin matkalla apaja-alueen alapuolella, josta teemme esityksen Lapin ELY-keskukselle.

Kunnioittavasti Kukkolankosken Osakaskunnan puolesta:

Risto Leinonen

koski-isäntä